62019CO0920_INF
Ordonanța Curții (Camera a șaptea) din 18 mai 2021 –Fluctus și alții
(Cauza C‑920/19) (
1
)
„Trimitere preliminară – Articolul 99 din Regulamentul de procedură al Curții – Articolul 56 TFUE – Libera prestare a serviciilor – Restricții – Jocuri de noroc – Sistemul dual de organizare a pieței – Monopol asupra loteriilor și cazinourilor – Autorizare prealabilă de a exploata aparate automate pentru jocuri de noroc – Practici publicitare ale titularului monopolului – Criterii de apreciere – Jurisprudență constituțională prin care s-a constatat compatibilitatea reglementării naționale cu dreptul Uniunii”
1.
Libera prestare a serviciilor – Restricții – Jocuri de noroc – Reglementare națională care instituie un monopol de stat pentru organizarea anumitor jocuri de noroc și un regim de concesiuni și de autorizații pentru organizarea altor jocuri – Admisibilitate – Practici publicitare ale titularilor unui monopol care urmăresc să incite participarea activă la jocuri – Caracterul coerent si sistematic al reglementării naționale respective – Apreciere globală de către instanța națională
(art. 56 TFUE)
(a se vedea punctele 30-32, 36, 40, 46-49 și 53 și dispozitiv 1)
2.
Dreptul Uniunii Europene – Supremație – Drept național contrar – Inaplicabilitate de plin drept a normelor existente – Obligația de respectare a instrucțiunilor unei instanțe superioare care nu sunt conforme cu dreptul Uniunii – Inadmisibilitate
(art. 56 și 267 TFUE)
(a se vedea punctele 57, 58 și 60 și dispozitiv 2)
Dispozitivul
1)
Articolul 56 TFUE trebuie să fie interpretat în sensul că nu se opune unui sistem dual de organizare a pieței jocurilor de noroc pentru singurul motiv că practicile publicitare ale titularului monopolului asupra loteriilor și cazinourilor urmăresc să incite participarea activă la jocuri, de exemplu prin banalizarea jocului, conferindu-i o imagine pozitivă ca urmare a utilizării veniturilor în vederea unor activități de interes general, sau prin creșterea atractivității jocului pe calea unor mesaje publicitare atrăgătoare care promit câștiguri importante.
2)
Principiul supremației dreptului Uniunii trebuie interpretat în sensul că impune unei instanțe a unui stat membru să lase neaplicată o dispoziție de drept intern contrară articolului 56 TFUE, inclusiv în cazul în care o instanță superioară a aceluiași stat membru a considerat că această dispoziție era conformă cu dreptul Uniunii.
(
1
)	JO C 161, 11.5.2020.